CELEX: 32004R2254
Language: lv
Date: 2004-12-27
Title: Komisijas Regula (EK) Nr. 2254/2004 (2004. gada 27. decembris), ar ko groza Padomes Regulu (EEK) Nr. 2092/91 par lauksaimniecības produktu bioloģisko ražošanu un attiecīgām norādēm uz lauksaimniecības un pārtikas produktiem

29.12.2004   
            
            
               LV
            
            
               Eiropas Savienības Oficiālais Vēstnesis
            
            
               L 385/20
            
         
      KOMISIJAS REGULA (EK) Nr. 2254/2004
   (2004. gada 27. decembris),
   ar ko groza Padomes Regulu (EEK) Nr. 2092/91 par lauksaimniecības produktu bioloģisko ražošanu un attiecīgām norādēm uz lauksaimniecības un pārtikas produktiem
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1991. gada 24. jūnija Regulu (EEK) Nr. 2092/91 par lauksaimniecības produktu bioloģisku ražošanu un attiecīgām norādēm uz lauksaimniecības un pārtikas produktiem (1), un jo īpaši tās 13. panta otro daļu,
   tā kā:
   
               (1)
            
            
               Lauksaimniecības dzīvnieku audzēšanas saskaņotie noteikumi ir visai neseni un, ņemot vērā šīs nozares pašreizējo attīstību, tirgū pieejamo bioloģiski audzēto lauksaimniecības dzīvnieku bioloģiskā daudzveidība vēl nav pietiekama. Tādēļ joprojām nepieciešams veicināt bioloģiski audzēto lauksaimniecības dzīvnieku audzēšanas attīstību.
            
         
               (2)
            
            
               Komisijas Regula (EK) Nr. 2277/2003 (2), ar ko groza Regulas (EEK) Nr. 2092/91 I un II pielikumu, pagarināja pārejas periodu parasto dzīvnieku iekļaušanai bioloģiskās lauksaimniecības sistēmā līdz 2004. gada 31. decembrim. Tomēr šis pagarinājums izrādījās nepietiekams, jo īpaši attiecībā uz mājputnu gaļas ražošanu, kas ietver dažādus posmus, kuros iesaistītas dažādas specializētas nozares.
            
         
               (3)
            
            
               Tādēļ joprojām jāturpina dzīvnieku audzēšana veidā, kas nav bioloģisks. Atbilstīgi jāpielāgo noteikumi par dzīvnieku izcelsmi.
            
         
               (4)
            
            
               Lai gan noteikumus par dējējvistu izcelsmi jau iespējams pastiprināt, šo dzīvnieku ražošanas standarti vēl nav saskaņoti. Pirms šādi standarti tiek noteikti, ja bioloģiski audzētas dējējvistas nav pieejamas, ir lietderīgi atļaut nebioloģiski audzētu dējējvistu, kas nav vecākas par 18 nedēļām, iekļaušanu bioloģiski audzētu lauksaimniecības dzīvnieku vienībā saskaņā ar konkrētiem noteikumiem, kas piemērojami, pirms šie dzīvnieki tiek iekļauti bioloģiskās lauksaimniecības sistēmā.
            
         
               (5)
            
            
               Regulas (EEK) Nr. 2092/91 I pielikums tādēļ būtu atbilstīgi jāgroza.
            
         
               (6)
            
            
               Ņemot vērā pasākuma steidzamību, kas saistīta ar to, ka atsevišķi noteikumi par dzīvnieku izcelsmi zaudē spēku 2004. gada 31. decembrī, šai regulai jāstājas spēkā nākamajā dienā pēc publicēšanas Eiropas Savienības Oficiālajā Vēstnesī.
            
         
               (7)
            
            
               Šajā regulā paredzētie pasākumi ir saskaņā ar atzinumu, ko sniegusi komiteja, kas izveidota saskaņā ar Regulas (EEK) Nr. 2092/91 14. pantu,
            
         IR PIEŅĒMUSI ŠO REGULU.
   1. pants
   Regulas (EK) Nr. 2092/91 I pielikumu groza saskaņā ar šīs regulas pielikumu.
   2. pants
   Šī regula stājas spēkā nākamajā dienā pēc publicēšanas Eiropas Savienības Oficiālajā Vēstnesī.
   Regula tiek piemērota no 2005. gada 1. janvārī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2004. gada 27. decembrī
      
         
            Komisijas vārdā —
         
         
            Komisijas locekle
         
         Mariann FISCHER BOEL
         
      
   
   
      (1)  OV L 198, 22.7.1991., 1. lpp. Regulā jaunākie grozījumi izdarīti ar Regulu (EK) Nr. 1481/2004 (OV L 272, 20.8.2004., 11. lpp.).
   
      (2)  OV L 336, 23.12.2003., 68. lpp.
   
   
      PIELIKUMS
      Regulas (EEK) Nr. 2092/91 I pielikuma B daļu groza šādi.
      
                  a)
               
               
                  Ar šādu tekstu aizstāj 3.4. punkta pirmo un otro ievilkumu:
                  
                              “—
                           
                           
                              Dējējvistām un gaļas mājputniem jābūt līdz trīs dienas veciem”.
                           
                        
            
                  b)
               
               
                  Ar šādu tekstu aizstāj 3.5. punkta tekstu:
                  
                              “3.5.
                           
                           
                              Šī atkāpe iepriekš jāapstiprina pārbaudes iestādei vai organizācijai”.
                           
                        
            
                  c)
               
               
                  Ar šādu tekstu aizstāj 3.6. punkta tekstu:
                  
                              “3.6.
                           
                           
                              Izdarot trešo atkāpi, pārbaudes iestāde vai organizācija ļauj veikt ganāmpulka atjaunošanu vai izveidi, ja bioloģiski audzēti dzīvnieki nav pieejami un šādos gadījumos:
                              
                                          a)
                                       
                                       
                                          augsta dzīvnieku mirstība, kam par iemeslu ir veselības vai katastrofas apstākļi;
                                       
                                    
                                          b)
                                       
                                       
                                          dējējvistas un gaļas mājputni ir mazāk nekā trīs dienas veci;
                                       
                                    
                                          c)
                                       
                                       
                                          vaislas sivēni, kas jāaudzē saskaņā ar šīs regulas normām, tiklīdz tie ir atšķirti no mātes, un tiem jāsver mazāk nekā 35 kg.
                                       
                                    Apakšpunktā c) minētais gadījums ir atļauts pārejas perioda laikā, kas beidzas 2006. gada 31. jūlijā”.
                           
                        
            
                  d)
               
               
                  Ar šādu tekstu aizstāj 3.7. panta tekstu:
                  
                              “3.7.
                           
                           
                              Neatkarīgi no noteikumiem, kas izklāstīti 3.4. un 3.6. punktā, ja nav pieejamas bioloģiski audzētas dējējvistas, tad nebioloģiski audzētas dējējvistas, kas nav vecākas par 18 nedēļām, var iekļaut bioloģiskajā lauksaimniecības dzīvnieku vienībā, ievērojot šādus nosacījumus:
                              
                                          —
                                       
                                       
                                          iepriekš iegūta kompetentās iestādes atļauja un
                                       
                                    
                                          —
                                       
                                       
                                          no 2005. gada 31. decembra noteikumi, kas izklāstīti šī I pielikuma 4. punktā (Barība) un 5. punktā (Slimību novēršana un veterinārā aprūpe), piemērojami attiecībā uz nebioloģiski audzētām dējējvistām, ko plānots iekļaut bioloģiskajās lauksaimniecības dzīvnieku vienībās”.